Nafarroako Parlamentuko Mahaiak, 2018ko ekainaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, Sarrigurengo Bigarren Hezkuntzako Institutua 2019-2020 ikasturtearen hasieran abian jartzea ez bermatzeko arrazoiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko ekainaren 11n

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Legebiltzarraren hurrengo Osoko Bilkuran ahoz erantzun dezan.

Hezkuntza Departamentuak zergatik ez du bermatzen Sarrigurengo Bigarren Hezkuntzako Institutua 2019-2020 ikasturtearen hasieran abian jarriko dela?

Iruñean, 2018ko ekainaren 7an

Foru parlamentaria: Teresa Sáez Barrao